safouaneb/arywiki huggingface dataset:
هاشم محمدوڤ

هاشم محمدوڤ (بالازربيجانية: Qaşım Maqomed oğlu Maqomedov) هو لعّاب د الطايكواندو روسي و ازربيجاني، جاب لميدالية الفضية ف دورة الالعاب الاولمپية 2024. بطل ؤوروپا ف عام 2023. حياتو. . تولد هاشم محمدوڤ نهار 9 غشت 1999 ف داغستان. وْهُوَ مْنْ اصل اڤاري. ف نونبر 2012 ربح مع المنتخب الروسي للشباب حيت كان الكاپيتان ديال الفرقة فالبطولة الدولية من الفئة "ا" ف كرواتيا. عام 2015 حقق بزاف ديال الانتصارات فبطولات روسيا. من بعد تحرك لازربيجان. هو عضو فالمنتخب الوطني الازربيجاني ديال الطايكواندو. فبطولة ؤوروپا د الطايكواندو للشباب عام 2015 جاب ميدالية برونزية. ف التالي ديال نونبر 2016 فاز بالميدالية الفضية فبطولة العالم للشباب فكندا مع فرقة ازربيجان، بعد ما خسر فالنهائي كونتر يون تشانݣ اللي هو من كوريا الجنوبية. ف يناير 2017 ولى بطل ازربيجان فطايكواندو ف باكو. ف ماي 2017 فاز بالميدالية الفضية ف دورة الالعاب الرابعة للتضامن الاسلامي. ف 9 غشت 2022 دا الميدالية البروونزية ف دورة الالعاب الاسلامية الخامسة ف قونية (تركيا). ف فبراير 2023 جاب الدهب فكاس الرئيس التركي ف طايكواندو (اسطنبول). ف مارس 2023 فاز ب الميدالية الدهبية ف بطولة هولندا المفتوحة (ايندهوڤن). ف يونيو 2023 جاب ميدالية برونزية فالالعاب الاوروپية التالتة اللي تنظمات ف كراكوڤ (پولونيا). ف غشت 2023 فاز ب الميدالية الدهبية ف بطولة ؤوروپا د الطايكواندو د عام 2023 (طالين اسطونيا). ف اكتوبر 2023 فاز ب الميدالية البرونزية ف البطولة المفتوحة ف قطر (الدوحة). ف نونبر 2023 فاز ب الميدالية الدهبية ف بطولة كاس البلقان (صاراييڤو لبوصنة ؤلهرسك) ف وزن حتى ل 63 كلݣ. ف دجنبر 2023 فاز ب الميدالية الدهبية ف بطولة سلسلة الجائزة الكبرى د الطايكواندو ف فئة الوزن الاولمپي ف مدينة ووشي (الشينوا). هادا الفوز عطاه الڤيزا للمشاركة فالالعاب الاولمپية الصيفية 2024. ف ابريل 2024 دا الميدالية البروزية ف بطولة ؤوروپا في بيلݣراد. ف 13 غشت 2024، تكرم هاشم محمدوڤ ب وسام "خدمة الوطن من الدرجة الثانية" كتقدير للانجازات ديالو ف الالعاب الاولمپية ف باريز و للمساهمات ديالو باش يزيد للقدام ب الرياضة الازربيجانية.
تيريس كاسڭرين

ماري تيريس فورڭيت كاسڭرين، تزادت ف 10 يوليوز 1896 ف مونتريال وماتت في نفس المدينة نهار 3 نونبر 1981، كانت مرا اصلاحية، و نسائية وسياسية كيبيكية. مابين عوام 1920 و 1940 خدمت مع نساء اخرين ف الاعتراف بحقوق المرا، وخاصة يكون عندهم الحق ف التصويت و الترشح للانتخابات على مستوى كيبيك. و كانت اول مرا منتخبة لقيادة حزب سياسي في كندا و كيبيك ف داك الوقت.
سوپر ماريو 64

سوپر ماريو 64 (؛ ) هي واحد لعبة ڤيديو من نوع پلاتفورم د 3D طوراتها نينتندو انترتاينمنت اناليسيس اند ديڤيلوپمنت لنظام النينتاندو 64. دات اللعبة شي جوج سنين باش تكون معدّلة ما بين 7 شتنبر 1994 و 20 ماي 1996، ولكن جات لفكرة ديالها من شيݣيرو مياموطو ف عام 1993. خرجات مع النينتاندو 64 ف 23 يونيو 1996 ف الجاپون، ف 29 شتنبر 1996 ف لميريكان و ف 1 مارس 1997 ف ؤروپا.
يوهانا دونال

يوهانا دونال (ب ) (14 فبراير 1939 - 20 فبراير 2010) كانت سياسية من لوطريش و اول وزيرة د لمرا ف لوطريش. حياتها. نهار 22 يناير 2010 دخلت ف شراكة مدنية مع شريكتها القديمة انيماري اوفرايتر. ماتت نهار 20 فبراير 2010 بعد شهر من الشراكة المدنية، ف الدار ديالها ف ݣرابرن. جنوب لوطريش و كرموها بالدفن ف الروضة ديال "ارينݣراب Ehrengrab" اولا "مقبرة لفخامة" ف المقبرة الصونطرال ديال ڤيينا. التقدير والتكريم. . لوطريش كرمات هاد السيدة ب تسمية واحد الساحة ب سميتها هي "ساحة يوهانا دونال" ف ڤيينا اللي تفتحات سنة 2012.
ذا توم أند جيري شو

ذا توم اند جيري شو () هو روسوم ميريكاني من انتاج وارنر بروز انيمايشون وترنر انترتاينمنت. تعرض هاد لمسلسل ل لمرة لّولة ف قناة تيليتون ف كانادا ف 1 مارس 2014، و بعد ف لميريكان ف كارتون نيتوورك و ف بومرانݣ. ف 2021، بدات عرض ديالها ف بومرانݣ SVOD و ف التطبيق د كارتون نيتوورك. لمصادر.
حصار مالطا

حصار مالطا كان حملة عسكرية فـ البحر البيض المتوسط ف لوقت ديال الحرب العالمية الثانية. بدا فـ يونيو 1940 و تسالى فـ نونبر 1942. كانو كيتقاتلو فيها القوات الجوية و البحرية ديال الطاليان لفاشية و المانيا النازية ضد القوات الجوية الملكية و البحرية الملكية البريطانية، باش يسيطرو على جزيرة مالطا، اللي كانت مستعمرة بريطانية و مهمة بزاف من الناحية الستراتيجية. فـ اللخر، ربحو الحلفا المعركة. الحصار. الحصار بدا فـ 1940 من بعد ما علنات الطاليان الفاشية الحرب على فرانسا اللي كانت كتعيش يامها اللخرة، و على المملكة المتحدة. البريطانيين و الوطنيين المالطيين كانو مركّبين رادار فـ الجزيرة من 1939، و كانو ربعة د الطيارات قدام (من نوع گلوستر گلادييتور)، ثلاثة منهم سموهم "الايمان" "Faith"، "الامل" "Hope" و "الصدقة" "Charity"، و كانو واجدين باش يحميو الجزيرة. مالطا كانت كتعاون المخابرات ديال بريطانيا باش يوجدو الهجوم على تارانت فـ نونبر 1940، و هادشي داروه ب مساعدة طيارات كتجسس. فـ عام 1941، جا عدوّ جديد و هاجم، اللي هو المانيا النازية. الفراقي ديال "افريقيا كورپس" "Africa Corps"، اللي كان كيقودها روميل، عاونو الطاليان اللي كانت فـ حصلة كبيرة فـ الجبهة ديال افريقيا وسط حرب الصحرا. هادشي بدّل الوضع، ولكن كان مشكل كبير فـ تموين جيوش المحور، حيت البريطانيين، اللي زادو عدد الجنود و السلاح فـ مالطا، بداو كيهجمو مزيان و ب فعالية على القوافل اللي كانت كتجيب التموين والسلاح للعديان (هادشي تحكى فـ كتاب "عوافي من السما" "Feux du ciel" ديال پبيير كلوسطيرمان). القصف على الجزيرة تزاد بزاف و بشكل قوي. فـ مالطا، البريطانيين زادو عدد الطيارات المقاتلة، و الطيّارين ديال سلاح الجو الملكي كانو كيدافعو ب شراسة على القواعد و المنشات. التموين كان كيجي فـ ظروف صعيبة بزاف، بحال فـ عام 1942، ملي طرا هجوم كبير من عند 800 طيارة المانية و طاليانية على لباطوات ديال التموين فـ عملية سميتها "پيديسطال". واحد الباطو ديال الطيارات سميتو "ايگل" ضرباتو غواصة المانية و غرقاتو. من علاين خمسطاش باطو، غير خمسة اللي قدرو يوصلو، و منهم تانكر ديال لپيطرول كان مضروب بزاف، و جرّوه ب صعوبة كبيرة حتى وصلوه ل خليج سان پول وسط القنابل. الپيطرول كان ضروري بزاف باش الطيارات تقدر تطير و تقاتل. المحور، وخا ب كثر من 1700 غارة جوية، اللي دمّرو فيها 75% ديال الديور، و طيحو قنابل على مالطا كثر من اللي طاح فـ معركة بريطانيا كاملة، ما قدروش يهرّسو الصمود ديال الشعب المالطي. الملك جورج السادس عطا ميدالية ديال الشجاعة و التبات ديال سكان مالطا، اللي سماوها "القلعة المالطية". عدد الطيارات اللي كانت كتحارب من مالطا تزاد من علاين 200 فـ نونبر 1942، ل كثر من 600 فـ ماي 1943. فـ عام 1943، الهروب ديال الالمان من تونس، و ستسلام واحد الجزء من الجيش الطالياني، من بعد ما نزلُو الحلفا فـ صقلية، كان كيعلن بالنّسبة للمالطيين على نهاية واحد المرحلة صعيبة بزاف فـ حياتهم، اللي دامت علاين ثلاث سنين. النتائج. الخسائر ديال الحلفا كانت كبيرة بزاف، فاتت 600 طيارة ف المجموع، جوج طرادات ديال الطيارات، ربعة د الطرادات لبحرية، جوايه 30 مدمرّة، و جوايه 40 سفينة نقل و باطوات ديال لپيطرول اللي تخرّبات ولا تغرقات بين يونيو 1940 و غشت 1943، و هادشي كامل باش يقدّمو التموين للجزيرة اللي كانت محاصرة من قوات المحور. ف المقابل، الطيارات اللي كانت دايرة قاعدة فـ مالطا غرّقات كثر من 700000 طن ديال لباطوات الالمانية و الطاليانية فـ البحر البيض المتوسط ولا فـ لمراسي ديال الطاليان، صقلية ولا شمال افريقيا، و دمّرو فـ الجو ولا فـ الارض كثر من الف طيارة المانية و طاليانية.
فاطمة بوبكدي

فاطمة بوبكدي (تزادت نهار 17 ماي 1970 ف كازا) هي مخرجة، و كاتبة سيناريو، و مسرحية مغربية. قرات الاخراج السينمائي ف المغرب و تخرجات من ISADAC. معروفة ب الافلام ديالها اللي كتستلهمهم من الفولكلور المغربي. حياتها. من بعد تدريب مسرحي قصير ف كازا، ومن بعد ف لمعهد لعالي د لفن لمسرحي و التنشيط الثقافي ف الرباط، كتاشفات فاطمة بوبكدي باللي عندها ميل للاخراج. خدمات فـ1995 مع فريدة بورقية كا مساعدة مخرج. و من بعد عام، بدات كتكتب السيناريوهات مع مخرجين بحال محمد اسماعيل، حسن بنجلون و عبد المجيد رشيش. فـ1999، دارت اول فيلم تلفزيوني ديالها اللي عنوانو باب الامل. و فـ2006، خدات ثلاثة د الجوائز ف الدورة الثانية ديال لمهرجان لوطني د لفيلم لامازيغي على فيلم حمّو اونامير (الجائزة الكبرى و احسن اخراج) و فيلم ايموران (احسن سيناريو). و فـ2021، خرجات اول فيلم سينمائي طويل ديالها ب عنوان اناتو. المخرجة، اللي كتهضر ب العربية و الامازيغية، عندها شغف كبير ب الثقافة الامازيغية، و كتعتمد ف بزاف د الاعمال ديالها على اللغة الامازيغية كلغة اساسية. و نفس الشي بالنسبة للفولكلور و التاريخ المغربي، اللي كيرجعو بزاف كمواضيع رئيسية ف الافلام ديالها.
اولماس

هاد صّفحة مرشحة ل. يلا كنتي معارض، تقدر تحيّد هاد طّاڭ، و تحل مداكرة ف صّفحة د لمداكرة. يلا هاد صّفحة ماكاتحققش شروط تّحياد زّربان، خدّم بلاصتو.
لعربي بنتركة

لعربي بنتركة (مزيود ف 1945 ف الدارلبيضا، توفى ف 20 دجنبر 2024) اعلامي و كاتب مغريبي. لكاريير. لتاحق بنتركة ب لاداعة و التلفازة لمغريبية ف 1962. قدّم كتر من 30 برنامج ديال الراديو و التلفازة ف مجالات ديال التقافة و لفن و لاداب و لمجتمع و الترفيه. نشر عدد ديال لكتابات و لابداعات لمكتوبة ف الجورنالات و لمجلات لمغريبية و لعربية.
لطيفة ڭندوز

لطيفة ڭندوز (مزيودة ف 1950، توفات ف 21 دجنبر 2024) توارخية و استادة جامعية مغريبية. كانت استادة ف جامعة محمد لخامس ف الرباط. كانت خدات الدوكتورا ديالها ف علم التاريخ من نفس الجامعة، و نشرات عدد ديال لمؤلفات التاريخية، سيرتو على التاريخ د الطباعة و النشر ف لمغريب. كانت امينة عامة ديال جميعة رباط لفتح و عضوة ف الجمعية لمغريبية د لبحت التاريخي.
جامع أرسلان خانه

جامع ارسلان خانه (ب ) هي واحد الجامع من القرن الـ13 ف انقرة، تركيا. الموقع. هاد الجامع كاين ف الحومة القديمة ديال انقرة، حدا قلعة انقرة. كاين على علو ديال 947 ميترو، و كيطل على مدينة انقرة ف الاحداثيات: 39°56′12″ شمال، 32°51′55″ شرق. التاريخ. تبنى هاد الجامع فـ1290، فالعهد ديال السلطان مسعود الثاني من سلاجقة الاناضول. و كيعتابر من اقدم الجوامع اللي باقيين واقفين ف تركيا. اللي بناه هو المهندس ابوبكر محمد. هاد الجامع تدار بامر من جوج ديال الزعما من طائفة "اهي" سميتهم حسام الدين و حسن الدين. ولكن فـ1330، تصلح على يد زعيم اخر من نفس الطائفة سميتو شرف الدين، و داكشي علاش تسمّى الجامع ب سميتو. و من بعد ما تدارو فيه شي تصلاحات صغار، تدار ليه ترميم كبير ما بين 2010 و 2013 من عند مديرية الاوقاف العامة. البناية. البناية عندها شكل مربع و تيساع ديال 400 ميترو مربع علاين، وفيها منارة وحدة. السقف ديالها من الخشب، و كيتسند على 24 عمود خشبي كبير. فيها 3 بيبان و 12 سرجم. المحراب مزوّق ب زليج ديال السلاجقة. و معظم مواد البني اللي تستعملات فيها جاو من بنايات قديمة. الضريح ديال شرف الدين كاين قدّام الجامع. و كان تمثال ديال سبع مدفون ف الحيوط ديال جامع شرف الدين، و داكشي علاش الناس كيسميوه "جامع ارسلان خانه"، يعني "دار السبع".
سبيطار ماتر دي

سبيطار ماتير ديي () لمعروف ب بساطة ب سمية ماتر دي، هو سبيطار عمومي فـ مدينة مصيدة فـ مالطا، كاياخد حالات مستعجلة و كايقدّم خدمات عامة و تخصصية. تفتح فـ 2007 و عوّض سبيطار سانت لوك. هاد السبيطار تابع لـ جامعة مالطا و كيستعملوه حتى فـ التعليم و التدريب ديال الطلبة فـ ميدان الطب. التاريخ. السبيطار تحلّ نهار 29 يونيو 2007، و ولا كيعوّض سبيطار سانت لوك ك سبيطار عمومي رئيسي. المجمع كيغطي مساحة ديال 250، 000 ميترو مربع، و فيه 825 ناموسية و 25 قاعة عمليات. البني دارتو شركة سكانسكا مالطا JV، و هي فرع ديال الشركة السويدية سكانسكا. المشروع كان مخطط باش يكلف جوايه 50 مليون ليرة مالطية (علاين 116 مليون يورو)، ولكن التكاليف طلعات بزاف وصلات لكثر من 250 مليون ليرة مالطية (علاين 582 مليون يورو). شركة سكانسكا تكلّفت ب لبني ديال سبيطار عام جديد ف مالطا، و سبيطار ماتر دي اللي كيتعتبر "احدث ما كاين" كلف كثر من 700 مليون يورو. ولكن من بعد، تكتشف بلي سكانسكا ستعملات سيمة بجودة عيانة، نفس النوع اللي كيستعملوه عادة ف لبني ديال الطروطوارات. و بسباب هاد الشي، السبيطار ما قدرش يبني ايطاجات اضافية ولا يصاوب هيلوپاد (موقف ديال لهيليكوپطيرات) فوق السطح. التواصل مع جامعة مالطا. السبيطار كاين حدا جامعة مالطا، و كيضمّ كليات العلوم الصحية، الطب و الجراحة، و جراحة السنان ف جناح خاص ب المدرسة الطبية. قبل جايحة كوڤيد-19، كان السبيطار كيحتاوي على مكتبة العلوم الصحية، اللي هي فرع ديال مكتبة جامعة مالطا. مركز الاورام السير انتوني مامو. مركز السير انتوني ماما ل امراض لكونصير ستقبل اول 50 مريض براني نهار 22 دجنبر 2014. بدا التنقيب على المركز ف 2010 و لبني ديالو بدا ف 2012. المركز مسمّي على السمية ديال اول رئيس د جمهورية مالطا، السير انتوني مامو. تكلف علاين 52 مليون يورو، و كيحتاج علاين 8 ملايين يورو ف لعام لتشغيل ديالو. المركز كيوفّر علاج اشعاعي متطور كثر ب تخدام جوج ماكينات جابوهم من مركز لييدز سپنسر، اللي تمّ تقديمهم ف 2013. هاد الماكينات كتسمح ب علاج اشعاعي ادق و بجرعات اقوى، اللي كتقلّل مدة و عدد الجلسات. الحكومة المالطية كتفكّر توسّع خدمات العلاج الاشعاعي باش تشمل زرع الخلايا الجذعية الذاتية. زيدون كيناقشو انشاء وحدة للتجارب السريرية باش يستافدو المرضى المالطيين من ادوية جديدة مازالت ما دخلاتش للسوق. عدد الناموسيات ف المركز زاد من 78 ف سبيطار بوفا لـ113، و عدد لكلينيكات د المرضى لبرانيين تزاد من 2 لـ12. نوع العلاج الكيماوي اللي كيتعطى مطور كتر. عدد ناموسيات الرعاية التلطيفية تزاد من 10 ف بوفا لـ16. لماكينة د رنين مغناطيسي جديدة غتعاون ف تقليل الليستات الانتظار. المرضى و عائلاتهم كيتبعوهم قبل، ف لوقت و بعد العلاج، و كاين تكوين اكثر للعاملين. ف يوم الافتتاح، توظّفو 47 محترف جديد ف المركز.
ماري كوري

ماريا سالوميّا سكودوڤسكا-كوري (النطق ب الپولونية: [ˈmarja salɔˈmɛa skwɔˈdɔfska kʲiˈri]؛ السمية الاصلية سكودوڤسكا؛ تولدت نهار 7 نونبر 1867، و توفات نهار 4 يوليوز 1934)، اللي معروفة ب سمية ماري كوري (/ˈkjʊəri/ كوري؛ النطق ب الفرانساوية: [maʁi kyʁi])، كانت عالمة ديال الفيزيك و الشيمي من پولونيا و من بعد ولات عندها الجنسية لفرانساوية، و قدمات ابحاث رائدة ف مجال لفيزيك النووية. هي كانت اول مرا كتربح جائزة نوبل، و اول شخص كيربح جائزة نوبل جوج مرات، و الوحيدة اللي ربحات جائزة نوبل ف جوج مجالات علمية مختالفة. راجلها، پيير كوري، كان شريكها ف الفوز بالجائزة اللولة ديالها، و ب هادشي ولاو اول وحدين متزوجين كيربحو جائزة نوبل. العائلة ديال كوري عندها ف لمجموع خمس جوائز نوبل (ربحاتها تا بنتها ايرين جوليو كوري معا راجلها). فـ1906، كانت اول مرا تولي پروفيسورة ف جامعة باريس. ماري كوري تزادت ف مدينة وارسو، ف مملكة پولونيا، و كانت جزء من الامبراطورية الروسية. قرات ف جامعة طيارة سرية ف وارسو و بدات التدريب العلمي ديالها تماك. فـ1891، و هي عندها 24 عام، مشات ورا ختها الكبيرة برونيس لافا باش تقرا ف باريس، تما فين خذات الشواهد العليا ديالها و دارت البحوث العلمية ديالها من بعد. فـ1895 تزوجات ب الفيزيائي لفرانساوي پيير كوري، و شاركو جايزة نوبل ديال الفيزيا فـ1903 مع الفيزيائي هنري بيكيريل على الخدمة الرائدة ديالهم ف النظرية ديال "النشاط الاشعاعي" – وهو المصطلح اللي هي اللي خترعاتو. فـ1906، پيير كوري مات ف كسيدة ف الزنقة ف باريس. ماري ربحت جائزة نوبل ديال الشيمي فـ1911 على الاكتشاف ديال عناصر الپولونيوم و الراديوم، ب ستعمال تقنيات هي اللي خترعاتها باش تعزل النظائر المشعة. جوائز نوبل. ف شهر دجنبر 1903، الاكاديمية الملكية السويدية د لعلوم عطات جائزة نوبل د فيزيك ل پيير كوري، ماري كوري، و هنري بيكيريل، "كتقدير للخدمات الكبيرة اللي داروها ف البحوث المشتاركة ديالهم على الظواهر الاشعاعية اللي كتاشفها الپروفيسور هنري بيكيريل". ف البدية، اللجنة كانت ناوية تكافئ غير پيير كوري و هنري بيكيريل، ولكن واحد العضو ف اللجنة كان كيدافع على حقوق العالِمات، الرياضي السويدي ماݣنوس ݣوستا ميتاݣ-ليفلر، نبه پيير على الوضع، ومن بعد ما تشكا، تزادت سمية ماري كوري على الترشيح. ماري كوري كانت اول مرا ف العالم كتاخد جائزة نوبل. الحرب العالمية اللولة. ف الحرب العالمية اللولة، ماري كوري فهمات باللي الجرحى خاصهم يتعالجو باسرع ما يمكن. شافت باللي خاص يكونو مراكز ديال الشعا قراب من الخطوط الامامية باش يعاونو الجراحين ف الميدان، و حتى باش يقدرو يتفاداو القطيع ديال الاطراف ايلا كان ممكن ينجى الطرف. من بعد دراسة سريعة ف الشعا، التشريح، و ميكانيك ديال الطوموبيلات، جمّعات معدات ديال الشعا اكس، طوموبيلات، و مولدات ديال الضو، و طورات وحدات ديال شعا متنقلة اللي ولّات معروفة بالاسم الشعبي "الصغار ديال كوري" (Petites Curies). ولات مديرة ل خدمة الشعا ديال الصليب الحمر و اسسات اول مركز عسكاري ديال الشعا ف فرانسا، اللي بدا يخدم ف اللخر ديال 1914. فاللول كانو كايعاونوها طبيب عسكاري و بنتها ايرين اللي كانت عندها 17 عام، و ساهمات ف تركيب 20 طونوبيلة شعا متنقلة و زادت على 200 وحدة شعا ف سبيطارات الميدان ف السنة اللولة ديال الحرب. من بعد، بدات كتدرّب نسا اخريات باش يعاونوها كمساعدات.
ضومبرا

ضومبرا ولّا دونݣ بو لا (冬不拉) الة وترية قديمة ديال قومية الكازاخ. و عند شي عائلات كازاخية، كل واحد يقدر يعزف شي مورسوات ب هاد لالة. كتستعمل هاد الالة حتى عند الطادجيك و الاوزبك و التاتار ف الموسيقا الشعبية التقليدية ديالهم. و ف الهضرة الكازاخية، كلمه "ضونݣ " كتعني الصوت ديال الالة الموسيقية، و "بو لا" كتعني لاكورد ديال لوتار. الضونݣ بولا عندو تاريخ طويل حيت جا ف لول من منطقة شينجيانݣ ف الشينوا ف القرن التالث قبل الميلاد. الضونݣ بولا مصنوع من الخشب، و الشكل ديالها بحال شي معلقة كبيرة. و هاد الالة الموسيقية كترافق الموسيقيين المحليين ديال الكازاخيين فينما مشاو، و ف الليل منين تيكونو الناس داخلين ل ديورهم تيبقاو يلعبو بيها و يغنيو و يشطحو مع الفاميلا، و يتمتعو بالسعادة و الرشوق و النشاط ديال العائلة. ف عام 2012 تصنعات واحد النسخة اليكطرونية من هاد الالة "elektrodombyra". التاريخ. بانت الة الضومبرا اول مرة ف لقرون لوسطانية. على سبيل المثال، الاعمال ديال ابو نصير الفارابي كتهضر على الة موسيقية كتشبه الضومبرا. و علاين ف كل بلاد ف اسيا الوسطى كتلقى هاد الالة. و ف القرن اللي فات، بانو بزاف ديال الملحنين و لعازفين الضومبرا الكبار، بحال كورمانݣازي و كازانݣاب و تاتيمبيت. و بانت كتر الاهمية ديال الة الضومبرا ف تقافة كازاخستان منين تكلاصت ف الروجيستر ديال التراث الثقافي اللامادي، ف نونبر 2014. وفي عام 2018، طلقات كازاخستان يوم الدومبيرا. اللي كيتحتافل به كيوم وطني فكازاخستان فنهار لحد لول من شهر يوليوز من كل عام.
كورمانڭازي ساڭيرباييڤ

كورمانݣازي ساݣيرباييڤ (ب الكازاخية: Құрманғазы Сағырбайұлы) هو مولحين وموسيقي وفنان شعبي كازاخستاني. تولد ف عام 1818 ف (Bukey Horde) (دابا مقاطعة زاناكالا، كازاخستان الغربية). و تدفن عام 1896 ف منطقة استراخان ف ڤولݣا التحتانية ف روسيا ف عام 1993، تدارت تصويرة ساݣيرباييڤ على ورقة نقدية من فئة 5 تينݣ كازاخستاني. و على تنبر كازاخستاني عام 1998. تسمى المعهد الوطني الكازاخستاني رسميا ب السمية ديال ساݣيرباييڤ.
لإنتيحار ف كازاخستان

لانتيحار ف كازاخستان هو سبب كبير للوفاة اللي ماشي طبيعية ف لبلاد و قضية جتماعية طولات بزاف. على حساب التقرير ديال منظمة الصحة العالمية د عام 2011، من بين ݣاع اللي كيتبلغ على الوفاة ديالهم بسباب لانتيحار ف العالم كل عام، كتلقى 3. 23% من كازاخستان. الانيتحار بين المراهقين والشباب مشكلة كبيرة فلبلاد. ف الفئة العمرية اللي بين 15 و 49، لانتيحار كيمثل 12، 2% من مجموع الوفيات ف كازاخستان. احصائيات. ف لبلاد كاين عدد كبير من حالات لانتيحار بين البنات من سن 15 حتى 19 عام، و بالنسبة للولاد، هي ثاني اعلى معدل من بعد روسيا. و بين 1999 و 2008، واحد التقرير ديال اليونيسيف ديال 2009 بين باللي بين 1999 و 2008 عدد حالات لانتيحار بين الشباب ف لبلاد تزادت ب نسبة 23 ف المية و على حساب ريسا شيير، رئيسة لجنة حماية الطفل ف وزارة التربية ف كازاخستان، كاين عدة عوامل مورا رتفاع معدلات لانتيحار بين الناس اللي مازالين صغار ف العمر، بحال: انتيحار الشباب. على حساب اليونيسف و المنظمة الدولية للصحة، كازاخستان عندها اعلى مستوى من لانتيحار بين الاشخاص اللي ف العمر ديالهم بين 15 و 19 سنة ف العالم. كازاخستان جات التانية عالميا ف لانتيحار ديال المراهقين و اللولة ف لانتيحار ديال لبنات. على حساب واحد الدراسة دارتها اليونيسف ف خمسة د المدون كازاخستانية مع 1700 مراهق، كانت القضايا الاجتماعية و المشاكل العائلية و نقص الدعم من بين الاسباب الكبيرة ديال لانتيحار بين المراهقين. و على حساب نفس الدراسة، فا لاباء الكازاخستانيين كيدوزو غير 20 دقيقة من "الوقت الممتع" مع ولادهم يوميا.
يوليا سانينا

يوليا اوليكساندريڤنا بيبكو (بالاوكرانية: Юлія Олександрівна Бебко)، و كنيتها قبل الزواج هولوڤان (Головань)، تزادت نهار 11 اكتوبر 1990، معروفة فنّياً ب سمية يوليا سانينا (Юлія Саніна)، هي مغنية اوكرانية، و كتلعب الدور ديال القائدة ديال فرقة الروك البديل الاوكرانية "The Hardkiss". حياتها. يوليا سانينا تزادت فـ11 اكتوبر 1990 فـ كييڤ، اللي كانت مازال تابعة للاتحاد السوڤياتي (فـ داك الوقت كانت سميتها الجمهورية السوڤياتية الاوكرانية). كبرات فـ عائلة ديال الفنانين و الموسيقيين. اول مرة طلعات فوق الخشبة كانت عندها 3 سنين، و كانت كـ تغني مع فرقة موسيقية كان كيسيرها باها. من بعد، بدات كتغني بوحدها كمغنية سولو، و شاركات حتى فـ مجموعات ديال الاطفال، و حتى فـ فرقة كبيرة ديال الدجاز. فـ2005، تخرّجات يوليا من المدرسة الموسيقية ديال الدجاز و الفن الاستعراضي. من بعد، دخلات تقرا فـ معهد الفيلولوجيا اللي تابع ل جامعة تاراس شيڤتشينكو الوطنية فـ كييڤ، و خدات شهادة الماستر فـ الدراسات الفولكلورية (يعني التراث الشعبي) فـ2013. و فاش كانت كتقرا فـ الجامعة، بدا عندها هتمام بالصحافة.
لإقتصاد ديال ؤروپا

لاقتصاد ديال ؤروپا كيشمل علاينً 748 مليون نسمة موزعين على 50 دولة. ف هاد المقال، كلمة "ؤروپا" و لمشتقات ديالها محسوبين فيها حتى بعض الدول اللي جزء من التراب ديالها داخل ؤروپا، بحال تركيا، ازيربيدجان، و جورجيا، و حتى الدول اللي كاينة ف اسيا ولكن حدا ؤروپا و كيتبعو ثقافياً للقارة الاوروپية، بحال ارمينيا و قبرص. كاين تفاوت كبير ف الثروة بين دول ؤروپا، و هادشي باين علاين على حسب الخط اللي كان كيقسم ؤروپا فـ وقت الحرب الباردة. ولكن كاينين دول اللي قدرو يتجاوزو هاد التقسيم، بحال: اليونان، البرتغال، صلوڤينيا، تشيكيا، ليتوانيا، لاتڤيا، و اسطونيا. اغلب الدول الاوروپية عندها ناتج داخلي خام للفرد (GDP per capita) كثر من المتوسط العالمي، و كيتعتابرو دول متقدمة بزاف. ولكن، كاينين شي دول اللي، وخا كتاخد نقط مزيانة فـ مؤشر التنمية البشرية (HDI)، باقين نسبياً فقيرة ب المقارنة مع الاخرين. ؤروپا كتتوفر على كثر من 50 تريليون دولار ف الاصول البنكية. اما فـ مجال تدبير الاصول المالية (Assets under management)، ؤروپا كتوصل لـ كثر من 20 تريليون دولار. الجوج مدون اللي كيتعتابرو اقوى قتصادياً فـ ؤروپا هوما لندن و باريس، و كل وحدة فيهم عندها ناتج داخلي خام (GDP) فوق 1 تريليون دولار. لندن و باريس هما مراكز قتصادية كبار فـ ؤروپا، حيث كاين فيهم:
الطريق ديال البلطيق

الطريق ديال البلطيق (اولا كما كيسمّيوه حتى "سلسلة الحرية") كانت مظاهرة سياسية سلمية وقعات نهار 23 غشت 1989. ف هاد النهار، علاين جوج مليون ديال الناس شبكو يديهم و دارو سلسلة بشرية طويلة كتوصل لـ 690 كيلومتر، وك تدوز من تلاتة د لبلدان لبلطيقية: اسطونيا، لاتڤيا، و ليتوانيا. ف داك الوقت، هاد لبلدان كانت مازال محتلة و مضمومة للاتحاد السوڤياتي، و كان المجموع ديال السكان فـ هاد الدول علاين ثمنية د لمليون. الحكومة المركزية فـ موسكو كانت كتشوف هاد الدول بلي راهم غير جمهوريات من بين جمهوريات لاتحاد السوڤياتي، و ماشي دول مستاقلة. المظاهرة ديال "الطريق د البلطيق" كانت مستوحاة من حتجاجات سابقة سميتها "نهار الشريط لكحل" اللي كانت كتوقع ف مدون غربية فـ الثمانينات. هاد المظاهرة جات باش تخلّد الذكرى الخمسين ديال تيفاقية مولوطوڤ–ريبنطروپ، اللي كانت ما بين لاتحاد السوڤياتي و المانيا النازية، واللي تقسمو فيها دول بحال پولونيا، فينلاندا، اسطونيا، لاتڤيا، ليتوانيا، و رومانيا كمناطق نفوذ بيناتهم. هاد الاتفاق كان سباب كبير ف اندلاع الحرب العالمية الثانية فـ شتنبر 1939، و تبعو الاحتلال السوڤياتي للدول البلطيقية فـ يونيو 1940. الحدث ديال سنة 1989 تنظم من عند الحركات اللي كانت كتنادي بالاستقلال ف دول البلطيق، بحال راهڤاريني فـ اسطونيا، طاوطاس فرونطي فـ لاتڤيا، و ساجوديس فـ ليتوانيا. الهدف ديالهم كان هو يجبدو الانتباه العالمي، و يورّيو بلي الشعوب ديالهم باغية الاستقلال، و كاين تضامن قوي بين الدول ب تلاتة. هاد الحدث توصف فـ العالم بلي راه حملة اعلامية ناجحة بزاف، و كان مشهد مؤثر بزاف من الناحية العاطفية و كيشد الانتباه من الناحية البصرية. هاد الحدث كان فرصة مهمة للنشطاء ف دول البلطيق باش يفضحو الحكم السوڤياتي، و ما يخليوش قضية الاستقلال تبقى غير مسالة سياسية، بل حتى قضية اخلاقية، فيها الحق و الكرامة ديال الشعوب. السلطات السوڤياتية ردّات ب كلام قاسي و حاد، ولكن ما دارت حتى شي خطوة بنّاءة باش تقرّب وجهات النظر بين دول البلطيق و باقي الاتحاد السوڤياتي.
الحرب ديال القوقاز

حرب القوقاز (ب ) كانت صراع عسكري فـ القرن 19 بين الامبراطورية الروسية وشعوب من شمال القوقاز اللي كانو كيقاومو ضد التوسع و السيطرة الروسية ف المنطقة. هاد الحرب كانت عبارة على سلسلة من المعارك اللي شنها الجيش الامبراطوري الروسي و المستوطنين القوزاق ضد السكان الاصليين بحال: الاديغ، الابازينين، الؤبيخ، الشيشان، و الداݣستانيين، فـ الوقت اللي كانت فيه روسيا القيصرية باغية توسع النفوذ ديالها. روسيا سيطرت على طريق الجيش الجورجي اللي كيمر وسط القوقاز، و هاد الشي فرّق الحرب ل جوج د لاجزاء: الجزء الغربي اللي كان معروف بـ الحرب الروسية–الشركسية، و الجزء الشرقي اللي كان فيه غزو الشيشان و الداجستان. باقي الاراضي فـ القوقاز (بحال جورجيا الشرقية، جنوب داݣستان، ارمينيا و اذربيجان) تْضمو للامبراطورية الروسية ف مراحل مختالفة ديال القرن 19، كنتيجة للحروب ما بين روسيا و بلاد فارس. اما جورجيا الغربية، فا خداتها روسيا من العثمانيين فـ نفس الفترة.
موسى السعدي

موسى السعدي (توفى ف 30 ماي 2025) سياسي مغريبي لي كان وزير ديال الطاقة ف حكومة عصمان التانية و حكومة بوعبيد اللولة و التانية و حكومة لعمراني التالتة. ف حكومة لعمراني الرابعة ولّى وزير د السياحة. لكاريير. داز السعدي من عدد د المناصب منها: وزير د السياحة ف حكومة لعمراني الرابعة (ابريل 1985 تال 11 غشت 1992)، وزير ديال الطاقة و تامنجميت من اكتوبر 1977 تال ابريل 1985، و قبل من داكشي كان كاتب الدولة ديال التجارة و الصناعة و تامنجميت و التجارة لبحرية من 25 ابريل 1974 تال اكتوبر 1977 (حكومة عصمان اللولة). عضويات. السعدي كان ف فترات شاد مناصب رئيس مجلس و نائب رئيس مجلس لحزب الديمقراطي لوطني و عضو ف اتحاد لوطن لعربي الدولي.